[{"text_idx": "#000001", "text": "Cyfle i ddysgu iaith ryngwladol, a chael hyfforddiant i gyflwyno ieithoedd mewn ysgolion cynradd drwy\u2019r Brifysgol Agored. Yma, ceir yr holl wybodaeth am y cwrs. Am fwy o wybodaeth a dogfennau cofrestru cysylltwch a\u0302 stephanieelliswilliams@gwegogledd.cymru erbyn mis Medi."}, {"text_idx": "#000002", "text": "Cysylltwch a\u0302 stephanieelliswilliams@gwegogledd.cymru am gyrsiau hyfforddiant a gwybodaeth am gyllid."}, {"text_idx": "#000005", "text": "Dolen i Ysgolion Power Language:"}, {"text_idx": "#000008", "text": "Dolenni i Sefydliadau Iaith defnyddiol"}, {"text_idx": "#000009", "text": "Byddwch angen bod wedi mewngofnodi i Hwb ac wedi cofrestru i rwydwaith ieithoedd tranmor GwE ar Hwb i weld yr adnoddau. Cliciwch yma."}, {"text_idx": "#000011", "text": "Manylion: Adnabod elfennau craidd dysgu ac addysgu iaith ac ystyried sut i roi trefn arnynt er mwyn creu cwricwlwm ieithoedd ystyrlon."}, {"text_idx": "#000018", "text": "Amrywiaeth o fideos byr a gre\u0308wyd gan ein hysgolion Arweiniol ar ystod o gwestiynau am ddysgu Ieithoedd Rhyngwladol mewn ysgolion cynradd a sut y dechreuon nhw eu taith i wireddu\u2019r CiG."}, {"text_idx": "#000020", "text": "Dyma ganllaw cam wrth gam i unrhyw ysgol neu ymarferydd gychwyn ar y daith at gorffori iaith ryngwladol yn y dosbarth. Mae amrywiaeth o enghreifftiau, dulliau dibynadwy ac amrywiaeth o syniadau syml i chi eu dilyn i gychwyn arni ac ennyn diddordeb eich disgyblion a\u2019u cael nhw i ddysgu heb iddynt sylweddoli hynny!"}, {"text_idx": "#000022", "text": "Mae\u2019r cyflwyniad hwn yn disgrifio fy nhaith i, gyda fy nosbarth Blwyddyn 2, at blethu Ffrangeg drwy\u2019r cwricwlwm. Rwyf wedi amlinellu\u2019r pedwar cam a ddilynais i gyflawni hyn. Rydw i hefyd wedi cysylltu\u2019r pedwar cam a\u0302\u2019r testun \u2018Out of this World\u2019, gan \u2018mod i eisiau rhannu rhai enghreifftiau penodol o weithgareddau. Yn fwy na hynny, rydw i wedi pwysleisio\u2019r ffaith mai dechrau siarad Ffrangeg ydw i, felly os alla\u2019 i wneud, gallwch chithau hefyd!"}, {"text_idx": "#000024", "text": "Mae\u2019r cyflwyniad hwn yn canolbwyntio ar egwyddorion ac arferion yr addysgeg bresennol y gellir ei defnyddio i addysgu ieithoedd. Mae\u2019n edrych hefyd ar fethodolegau, llafaredd a defnyddio adnoddau gwreiddiol."}, {"text_idx": "#000026", "text": "Dyma rai dulliau yr ydw i wedi\u2019u defnyddio i ddechrau dysgu iaith ryngwladol yn fy ysgol i. Rydw i wedi disgrifio rhai o\u2019r ffyrdd y gallwch chi gymell staff a phlant i gofleidio diwylliant newydd a\u2019i iaith. Rydw i wedi cyflwyno rhywfaint o waith cynllunio a syniadau i chi gael cychwyn arni a gwneud bywyd mor hawdd a\u0302 phosibl i chi a\u2019ch cydweithwyr gael dechrau ar eich taith iaith."}, {"text_idx": "#000028", "text": "Cyflwyniad am gorffori llafaredd gydag iaith ychwanegol yn y dosbarth. Ceir enghreifftiau o sut yr addysgir llafaredd yn Ysgol Clawdd Offa, Prestatyn, p\u2019un ai yw llafaredd yn ffocws y wers ai peidio, ac awgrymiadau am sut i gynnwys llafaredd mewn gwersi."}, {"text_idx": "#000030", "text": "Cyflwyniad ar sut i ddatblygu iaith dramor o fewn y dosbarth.Esiamplau o awaliau arddangos, gemau , gweithgareddau, ymweliadau a thasgau posib wrth ddefnyddio aml iaith."}, {"text_idx": "#000032", "text": "Ffrangeg a Pum Ffordd at Les"}, {"text_idx": "#000033", "text": "Fideo byr i egluro sut rydym ni fel ysgol wedi gwreiddio Ffrangeg yn ein cwricwlwm gyda chysylltiadau cryf ag agwedd \u2018Dal ati i Ddysgu\u2019 y Pum Ffordd at Les. Fel ysgol rydym i gyd bron yn ddechreuwyr yn yr iaith, ac mae hyn yn cyd-fynd ag arwyddair ein hysgol \u2013 \u2018Dysgu Gyda\u2019n Gilydd am Byth\u2019."}, {"text_idx": "#000034", "text": "J\u2019aime les fruits- Ysgol Bryn Deva"}, {"text_idx": "#000038", "text": "Weminar: PowerLanguage gwreiddio ieithoedd rhyngwladol yn y cwricwlwm: COP 26 - 22/11/2021"}, {"text_idx": "#000041", "text": "Dosbarthiadau Meistr PLN: ystod o ddosbarthiadau tiwtorial yn rhoi sylw i amrywiol dechnegau a syniadau ar gyfer defnyddio Ieithoedd yn greadigol yn yr ysgol. \u2013 Cliciwch yma i weld yr adnoddau."}, {"text_idx": "#000043", "text": "Defnyddio llwyfan Power Language, edrych ar ffyrdd o wreiddio ieithoedd yn y cwricwlwm, syniadau ymarferol i gynllunio ar gyfer cynnydd a dyfnhau\u2019r dysgu: Cyd-destunau \u2013 Elizabeth II- Jiwbili\u0302\u2019r Frenhines, Iechyd a Lles."}, {"text_idx": "#000045", "text": "edrych ar yr adnoddau parod a rhad ac am ddim cynhwysfawr iawn a sut i\u2019w defnyddio mewn gwahanol ffyrdd i weddu i\u2019r ysgol a\u2019i hymarferwyr.\nmynd dros addysgu iaith, y dull trawsieithu newydd, edrych ar eirdarddriad a sut mae ieithoedd yn ein cysylltu ni yn ogystal ag ystyried sgiliau trosglwyddadwy, cynnydd a phontio."}, {"text_idx": "#000046", "text": "Os ydych yn aelod o \u2018Trafod Addysgeg\u2019 byddwch yn cael gwahoddiadau i\u2019r sesiynau hyn yn awtomatig."}, {"text_idx": "#000048", "text": "Os na allwch fynychu sesiwn, caiff ei recordio a\u2019i lanlwytho i\u2019r ti\u0302m Trafod Addysgeg yn y sianel briodol neu gysylltwch a\u0302 stephanieelliswilliams@gwegogledd.cymru."}, {"text_idx": "#000050", "text": "Manylion: Mae cyflwyno gwybodaeth glir yn sicrhau chwarae teg i bawb, ac mae arferion ystyrlon yn gwneud i\u2019r iaith gydio."}, {"text_idx": "#000052", "text": "Manylion: Beth mae\u2019n ei olygu i wybod gair?\nEdrych ar weithgareddau i ddatblygu ehangder a dyfnder gwybodaeth eiriol.\n(Ni fydd rhai o\u2019r agweddau ar ddyfnder gwybodaeth eirfaol yn rhan o faes gwybodaeth y cynradd, ond bydd y sesiwn yn helpu i ddeall y darlun ehangach)."}, {"text_idx": "#000054", "text": "Cliciwch yma i ymuno a\u0302\u2019r rhwydwaith. Bydd rhaid i chi fewngofnodi i Hwb ac ymuno gyad\u2019r rhwydwaith er mwyn gweld yr adnoddau."}, {"text_idx": "#000055", "text": "Proseictau codi ymwybyddiaeth o iaith"}, {"text_idx": "#000056", "text": "Cliciwch yma i weld yr adnoddau."}, {"text_idx": "#000058", "text": "Dyma ddetholiad o weithgareddau i helpu plant ymarfer, dysgu, corffori, ymestyn a mwynhau dysgu Iaith Ryngwladol."}, {"text_idx": "#000060", "text": "Rhaglen gan Lywodraeth Cymru yw Dyfodol Byd-eang ac ymrwymiad i ehangu addysgu Ieithoedd Rhyngwladol mewn ysgolion yng Nghymru. Y weledigaeth yw i Gymru ddod yn genedl gwirioneddol amlieithog. Bydd y Cwricwlwm i Gymru yn gweddnewid ein cyfundrefn addysg ac yn cynnig cyfleoedd cyffrous i ddysgu iaith ar draws ein holl ysgolion a\u2019n lleoliadau."}, {"text_idx": "#000061", "text": "Nod y rhaglen yw sicrhau bod pob dysgwr yn cael profiad o\u2019r amryw o fanteision a ddaw wrth ddysgu Ieithoedd Rhyngwladol, gan gynnwys ehangu eu gorwelion trwy ddysgu am bobl a diwylliannau eraill a rhoi iddynt y sgiliau iaith i gystadlu yn yr economi fyd-eang. Wrth wneud hyn, gallwn eu cefnogi wrth iddynt ddatblygu yn ddysgwyr uchelgeisiol a galluog sy\u2019n barod i fod yn ddinasyddion i Gymru a\u2019r byd."}, {"text_idx": "#000062", "text": "Y prif strategaeth yw rhoi ein hamser, ein gwybodaeth a\u2019n harbenigedd i\u2019n hysgolion a\u2019n hathrawon er mwyn cefnogi pob dysgwr i wneud cynnydd wrth ddysgu iaith, yn ogystal a\u0302 chyflawni pedwar diben y Cwricwlwm i Gymru."}, {"text_idx": "#000063", "text": "Mae\u2019r cynllun tair blynedd newydd ar gyfer 2022-2025 yn gosod allan dri nod strategol:"}, {"text_idx": "#000064", "text": "cefnogi\u2019r gwaith o ddatblygu a chyflwyno darpariaeth ieithoedd rhyngwladol ystyrlon yng Nghymru\nrhoi\u2019r sgiliau, yr wybodaeth a\u2019r profiadau i\u2019n hymarferwyr i gynllunio a chyflwyno darpariaeth ieithoedd rhyngwladol\nherio\u2019r camdybiaethau o ran dysgu ieithoedd"}, {"text_idx": "#000066", "text": "Yma yng ngogledd Cymru, mae ein hathrawon ITM a\u2019n cyd-weithwyr cynradd yn ymroddgar ac yn hynod dalentog, wastad yn gwneud eu gorau glas i roi\u2019r profiadau dysgu gorau i\u2019w myfyrwyr."}, {"text_idx": "#000067", "text": "Dyna pam yr wyf i\u2019n ffyddiog y gallwn ni, ac y byddwn ni, gyda\u2019n gilydd, yn parhau i ddatblygu ein gwaith er mwyn hyrwyddo a darparu\u2019r profiadau dysgu iaith gorau un i ddysgwyr."}, {"text_idx": "#000068", "text": "Rwy\u2019n ffodus iawn o gael ti\u0302m anhygoel o fy nghwmpas yn y sector cynradd a\u2019r uwchradd. Gyda\u2019n partneriaid Dyfodol Byd-eang gallwn ddarparu ystod eang a rhaglen gyfoethog o gefnogaeth a chyfleoedd i ddysgwyr, ymarferwyr a lleoliadau ysgol."}, {"text_idx": "#000069", "text": "O ddysgu proffesiynol i gymorth ysgol i ysgol pwrpasol, mae ein gwaith yn cyfrannu at ddatblygiadau Cwricwlwm i Gymru."}, {"text_idx": "#000071", "text": "Ond cofiwch, mae croeso i chi gysylltu a\u0302 mi a Thi\u0302m Dyfodol Byd-eang cynradd neu uwchradd GwE unrhyw bryd am fwy o fanylion neu i ofyn cwestiwn. Byddwn bob amser yn barod i helpu."}, {"text_idx": "#000073", "text": "Cliciwch yma i weld y newyddlenni."}]